钦定古今图书集成/明伦汇编/闺媛典/第182卷 > 姬瓒妻马氏
## 钦定古今图书集成/明伦汇编/闺媛典/第182卷 > 姬瓒妻马氏

按《广平县志》：马氏，姬瓒妻。瓒亡，氏年二十六，三子俱
幼，矢志守孤，不修容仪，蓬首垢面，以养舅姑，抚幼子。
家贫，食不给，或劝改适，氏曰：“吾父清白吏夫，积善家
妾，即不自爱，不敢重辱先人而遗夫子羞。”劝者愧服。
平居出入严谨，躬勤纺绩，资菽水。舅姑卒，竭力营葬，
教子俱成立。凡历四十馀年终。